Punta Arenas

Punta Arenas je prístavné mesto v Patagónii na pobreží Magalhaesovho prielivu. Je to najväčšie a zároveň hlavné mesto čilského regiónu Magallanes y la Antártica Chilena. S počtom obyvateľov cez 120 000 je tretie najväčšie mesto Patagónie. Názov je skomoleninou španielskeho slova Punta Arenosa - v preklade piesočný bod. 

Punta Arenas je jedným z najjužnejšie položených miest na svete, nachádza sa kúsok pod 53. rovnobežkou. O titul najjužnejšieho mesta súťaží s argentínskym Ushuaia, ktoré je južnejšie, no má menej obyvateľov.

V meste istý čas pobýval slovenský spisovateľ Martin Kukučín, ktorý sa sem vysťahoval z chorvátskeho ostrova Brač (vtedy ako súčasť monarchie).

 Referencie 

 Pozri aj 
 Najjužnejšie položené mesto sveta

 Iné projekty 

Kategória:Prístavné mestá v Čile